Alkmaar

80px 100px Banniel Ardamezioù  Sturienn : Alcmaria victrix  240pxAn ti-kêr Riez   Proviñs    Gorread • Hollad • Douar • Dour  31,20 km²29,26 km²1,94 km² Uhelder  1 m  Poblañshep kontoù doubl  108 596(31 MAE 18) Stankder  3 711 ann./km²  Kod post  1800-1831 Kod pellgomz  072  240px52° 38' 04" N - 4° 44' 47" R  Internet  www.alkmaar.nl
Alkmaar (distagañ :) a zo ur gumun e rannvro West-Friesland e proviñs Noord-Holland en Izelvroioù. 31,22 km² eo gorread Alkmaar, hag d'an 31 a viz Mae 2009 e oa 93 681 annezad enni. Brudet eo Alkmaar peogwir e vez aozet enni ur marc'had fourmaj, ma teu stank an douristed. Ar c'hêriadennoù, kêrioù ha distrigoù da-heul a ya d'ober Alkmaar : Alkmaar, ul lodenn eus Koedijk, Overdie, Oudorp ha Omval. D'ar 1añ a viz Here 1972 eo e voe staget Oudorp ha tachadoù su Koedijk ha Sint Pancras ouzh AlkmaarRepertorium Nederlandse Gemeenten. Liammet eo an holl lec'hioù-se an eil re ouzh ar re all abaoe ma'z eus bet savet tiez etre dibenn ar bloavezhioù 1970 ha penn-kentañ ar bloavezhioù 1990. D'ar mare-se e voe tost lieskementet dre zaou poblañs Alkmaar.

 Istor 
Roudoù eus anv Alkmaar a zo bet kavet abred hag en . Kreskiñ a reas ar gêriadenn, anavezet e voe evel kêr e 1254. Lodenn goshañ Alkmaar a zo diazezet war ur reuzeulenn-draezh, hag a servije da wareziñ an dud diouzh ar mor da vare ar Grennamzer. E-kichen Alkmaar e kaver ivez unan eus ar polderioù kentañ bet savet en Izelvroioù.

E 1573 e talc'has tud Alkmaar dirak tagadenn an arme spagnol kaset gant Fernando Álvarez de Toledo, 3e Dug Alba. Un darvoud a bouez eus Brezel ar Pevar-Ugent Vloaz e voe, ha diwarnañ e voe savet an dro-lavar Bij Alkmaar begint de victorie ("En Alkmaar e krog an trec'h"). Bep bloaz e vez lidet an darvoud-se d'an deiz ma c'hoarvezas, da lavaret eo d'an 8 a viz Here.

E 1799, da vare brezelioù an Dispac'h gall, e voe kaset un arme enni Saozon ha Rusianed da dapout Alkmaar. Dont a rejont a-benn, met goude-se e voent trec'het e Emgann Castricum. Anvet eo trec'h "Alcmaer" gant ar C'hallaoued.

Noordhollandsch Kanaal a voe digoret e 1824, ha treuziñ a ra Alkmaar. E 1865 e voe savet an hent-houarn etre Alkmaar ha Den Helder hag an hini etre Alkmaar ha Haarlem e 1867.

 Kuzul-kêr 
E kuzul-kêr Alkmaar ez eus 37 dileuriad :
 PvdA - 11 dileuriad
 OPA - 5 dileuriad
 SP - 5 dileuriad
 CDA - 4 dileuriad
 VVD - 3 dileuriad
 GroenLinks - 3 dileuriad
 Leefbaar Alkmaar - 2 zileuriad
 ChristenUnie - 1 dileuriad
 D66 - 1 seat
 OMA - 1 dileuriad
 Liberale Kracht - 1 dileuriad

 Transportoù 
Ar gourhent A9 a ya eus Amsterdam da Alkmaar, ha goude-se betek Den Helder (N9).
Trenioù a zo da vont da Den Helder, Hoorn, Zaandam, Amsterdam, Utrecht, Ede, Arnhem, Nijmegen, 's-Hertogenbosch, Eindhoven, Maastricht, Heerlen, Haarlem, Leiden ha Den Haag. 
Daou di-gar a zo en Alkmaar : ti-gar Alkmaar ha ti-gar norzh Alkmaar (Alkmaar Noord)

 Touristelezh 
Marc'had fourmaj Alkmaar a vez er Waagplein, hag unan eus an darvoudoù a zesach ar muiañ a douristed en Izelvroioù eo. Diazezet eo deiziadoù ar marc'had war an hengoun : kregiñ a ra da Wener kentañ miz Ebrel hag ec'h echu da Wener diwezhañ miz Gwengolo. Bep Gwener vintin (10e00-12e30) e vez aozet an traoù en un doare hengounel. Goude bezañ stlaket o daouarn e krog ar werzherien hag an dougerien da bouezañ ar fourmaj. Fourmajoù eus ar vro eo a vez kavet en Alkmaar, ha n'eo ket fourmajoù brudetañ an Izelvroioù evel Edam pe Gouda. Unan eus pevar marc'had fourmaj hengounel a vez aozet bepred en Izelvroioù eo. Ne c'hall ket an dud prenañ fourmaj er marc'had peogwir eo kentoc'h un seurt abadenn da ziskouez d'an dud penaos e veze graet gwechall. Tro-dro avat, ez eus stalioù ma c'hallont kavout fourmajoù liesseurt, ha traoù all ivez.

Er Waag emañ ti-degemer an douristed ha Mirdi ar fourmaj. Ur c'harter ruz a zo en Achterdam, ha birvidik eo an traoù diouzh an noz en tavarnioù dirak marc'had ar fourmaj.

 Mirdioù 
Mirdi ar Beatles (gitar kentañ John Lennon a voe savet en Alkmaar)
Mirdi Holland ar fourmaj 
Mirdi broadel ar bier, "De Boom"
Mirdi izelvroat ar fornigelloù 
Mirdi istor kêr Alkmaar

 Sportoù 
AZ (Alkmaar Zaanstreek) eo anvet skipailh mell-droad Alkmaar. Abaoe 2006 e c'hoari ar skipailh war an dachenn anvet DSB Stadion, ma c'haller degemer 17 000 arvester. AZ a c'hounezas an Eredivisie e 2008-2009. Kampionad mell-droad an Izelvroioù eo. Kampion mell-droad an Izelvroioù e voe ivez e 2008-2009.

 Gevellerezh 
25px Bath
25px Darmstadt
25px Troyes
25px Tata
25px Bergama
25px Uitenhage

 Tud vrudet bet ganet en Alkmaar 
 Willem Blaeu (1571), kartennour (marteze e vije bet ganet en Uitgeest)
 Metius (1571), muzulier / steredoniour 
 Cornelis Drebbel (1572), ijiner al lestr-spluj kentañ
 Caesar van Everdingen (e-tro1617), livour
 Reinier Jansen (17 kantved), a savas an embregerezh-moullañ Quaker kentañ er Stadoù-Unanet.Who Was Who in America, Historical Volume, 1607-1896, Marquis Who's Who, Chicago, 1963}} 
 Willem de Fesch (1687), sonaozer
 Alfred Peet (1920), krouer an embregerezh Peet's Coffee & Tea
 Rudi Carrell (1934), entertainer
 Rudi Vis (1941), politikour breizhveuriat
 Sybilla Dekker (1942), bet ministr
 Harm Ottenbros (1943), marc'hhouarner, kampion ar bed e 1969 
 Jos Punt (1946), eskop
 Patrick Cammaert (1950), jeneral
 Gerard Joling (1960), kaner
 Marco Borsato (1966), kaner
 Jakko Jan Leeuwangh (1972), skater
 Ephraim Beks (1989), kaner ezel eus ar strollad Lexington Bridge

 Notennoù 

 Liammoù diavaez 

Alkmaar's Lec'hienn ofisiel Alkmaar
Lec'hienn Mirdi izelvroat ar fourmaj
Mirdi broadel ar bier (Biermuseum "De Boom")
Nederlands Kachel Museum
Mirdi Stedelijk  Alkmaar
Mirdi ar Beatles
VVV / Degemer an douristed en Alkmaar

Rummad:Kumunioù Noord-Holland